Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1224

b) A bejelentõ kérelmére a nemzetközi elõvizsgálati szerv egy vagy több további lehetõséget is biztosíthat módosítások vagy érvelés benyújtására. 66.4bis Módosítások és érvek figyelembevétele A módosításokat vagy érveket az írásbeli vélemény vagy a nemzetközi elõvizsgálati jelentés céljára a nemzetközi elõvizsgálati szervnek nem kell figyelembe vennie, ha azok a szervhez a vélemény vagy a jelentés elkészítésének megkezdését követõen érkeztek be. 66.5 Módosítás A nyilvánvaló hibák kijavítását az igénypontok, a leírás vagy a rajzok bármilyen megváltoztatásának kivételével — ideértve az igénypontok törlését, a leírás részeinek vagy egyes rajzoknak a kihagyását — módosításnak kell tekinteni. 66.6 Nem hivatalos kapcsolattartás a bejelentõvel A nemzetközi elõvizsgálati szerv bármikor nem hivatalos kapcsolatot vehet fel a bejelentõvel telefonon, írásban vagy személyes meghallgatás útján. A szerv mérlegelés alapján dönti el, hogy engedélyez-e több személyes meghallgatást, ha a bejelentõ ezt kéri, illetve, hogy válaszol-e a bejelentõ nem hivatalos úton adott írásbeli közlésére. 66.7 Elsõbbségi irat

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes